καλτσοδέτες | Кроткая\nΨηφίστηκαν πριν από δυο χρόνια, βάσει του πλάνου ότι υπήρχαν λεφτά. Πέντε μήνες αργότερα σέρβιραν μιαν αλήθεια, που πολλοί ήξεραν ήδη, και βάση αυτής της αλήθειας (ότι λεφτά τελικώς δεν υπήρχαν), το αποτέλεσμα ήταν η εμπλοκή της χώρας στην περιπέτεια της τρόικας. Η περιπέτεια που ξεκίνησε με τρείς νεκρούς, σύντομα κατέστη σαφές πως ηταν προαναγγελθείς θάνατος. Μαγειρεμένος προ των εκλογών. Των εκλογών που χάρισαν μια αυτοδυναμία κίβδηλη με το μπόνους των 40 εδρών χάρη στη χουβαρντοσύνη του εκλογικού νόμου. Στους 18 μήνες που ακολούθησαν, το τρίπτυχο του θρησκευτικού δόγματος του Σικάγου «ιδιωτικοποιήσεις-περικοπές-απορρύθμιση«, εφαρμόστηκε απαρέγκλιτα, με χρήση της τακτικής εναλλαγής του «There Is No Alternative» με το «Δεν Υπάρχουν Άλλα Μέτρα», με στόχο την πρόκληση σοκ και δέους, την παραζάλη των πολιτών, ώστε ναρκωμένοι να μην αντιδρούν. Η συνταγή, δοκιμασμένη και πολλάκις αποτυχημένη, εφαρμόζει την ίδια λογική είτε πρόκειται για πολιτικούς κρατούμενους σε κελιά δικτατοριών, είτε πρόκειται για ολόκληρους λαούς: είτε πρόκειται για χούντες, είτε για πολέμους, είτε για «εκδημοκρατισμό» (aka φιλελευθεροποίηση).\nΔέκα οκτώ μήνες μετά, και ενώ οι πολίτες ετούτοι μοιάζουν να μασάνε κομμάτι λιγότερο από όσο μάσησαν άλλοι (θες επειδή έχουν χούντες και προτεκτοράτα στη συλλογική τους μνήμη; θες επειδή είναι λίγο αντιδραστικοί; θες επειδή αυτό που συμβαίνει είναι πρωτοφανές ακόμα και για τα δικά τους δεδομένα;), η κορύφωση του δράματος παλατζάρει μεταξύ γκροτέσκας φαρσοκωμωδίας και τραγικού δράματος. Μέσα σε δέκα μέρες, κατόπιν της σαφέστατης έκφρασης απονομιμοποίησης του πολιτικού κατεστημένου από το λαό, και ενώ οι νεκροί έχουν γίνει τέσσερις, έχει συναφθή μια συμφωνία της οποίας τις λεπτομέρειες ακόμα δεν γνωρίζει κανείς, πλην όμως κρίνεται απαραίτητη η εφαρμογή της. Έχει ανακοινωθεί ένα δημοψήφισμα-δεδηλωμένη μπλόφα διά στόματος acting Πρωθυπουργού στην ΚΟ, και ενώ κανείς δεν είχε ενημερωθεί. Έχει προκύψει ένα last minute dinner κατόπιν του οποίου οι πάτρωνες υπαγόρευσαν το μοναδικό eligible ερώτημα για το δημοψήφισμα-μπλόφα, αλλά και τη μόνη eligible απάντηση, αλλιώς «τη βάψατε». Πρόκειται για πρωτοφανή εκβιασμό προς ένα λαό και ανάμειξη στα εσωτερικά ενός κράτους. Ο acting Πρωθυπουργός έχει ζητήσει την ψήφο εμπιστοσύνης από τη Βουλή -για να πει μετά «okie dokie, θενκς για την ψήφο εμπιστοσύνης, αλλά τελικά παραιτούμαι και θα γίνει άλλη κυβέρνηση». Εν τω μεταξύ, το πολίτευμα, η νομιμότητα, η κυβέρνηση και η εφαρμογή της συμφωνίας, επί ένα 24ωρο κρέμονται -και καλά- από την απόφαση πολιτικών προσωπικοτήτων απείρου κάλλους και διαμετρήματος όπως η Εύα Καϊλή (κανένα άλλο σχόλιο) και πρώην Υπουργών-ογκόλιθων πολιτικής και ιδεολογικής σταθερότητας, όπως η Λούκα Κατσέλη (just to give you two names).\nEπί δύο ολόκληρες μέρες, μαδάμε μαργαρίτες «θα παραιτηθεί; δεν θα παραιτηθεί;» και αναμένουμε στο ακουστικό μας. Επί δύο ολόκληρες μέρες, μαδάμε κι άλλες μαργαρίτες σχετικά με το αν ο acting αρχηγός της Αξιωματικής Αντιπολίτευσης «θα πει τελικά το ναι», ώστε να συνέλθει εις γάμου κοινωνίαν με τον πολυπόθητο πρωθυπουργικό θώκο. Ο ένας παραιτείται-δεν παραιτείται, ο άλλος αναλαμβάνει-δεν αναλαμβάνει. Ο Πρόεδρος της Δημοκρατίας καλείται επιτέλους να δικαιολογήσει το μισθό του, οργανώνει συνάντηση των δύο, σαν προξενήτρα, μπας και τους τα φτιάξει. Μάλλον πετυχαίνει το ειδύλλιο -και καλείται δεύτερη συνάντηση, μαζί μετα συμπεθέρια, να γιορτάσουμε τους αρραβώνες. Αλλά τελικά, τσα! Μας την έσκασε! Δε θα γίνει συνάντηση πολιτικών αρχηγών, after all, επειδή -λέει- οι ηγέτες της αριστεράς αρνήθηκαν να παραστούν στην παρωδία δημοκρατικής επίφασης. Και πότε ίδρωσε τ’αυτί σας για τους ηγέτες της αριστεράς ωρέ παληκάρια, για να ιδρώσει τώρα;\nΚαι εν μέσω σεναρίων και διαρροής καταλόγων με πιθανά ονόματα πριγκήπων/τεχνοκρατών «κοινής αποδοχής» -πότε αποδεχτήκαμε από κοινού τον Παπαδήμο και δεν το θυμάμαι; πότε αποδεχτήκαμε τον Διαμαντούρο για να κάνει κάτι άλλο εκτός από την ευρωπαϊκή γλάστρα στο Στρασβούργο, θυμείστε μου λιγάκι-, μια ολόκληρη χώρα βρίσκεται ένα βήμα πριν τον κλινικό θάνατο, και τουλάχιστον άλλες τέσσερις, στριφογυρίζουν νευρικά τα δαχτυλά τους, στην αίθουσα αναμονής της ΜΕΘ του χρηματοπιστωτικού συστήματος.\nΔημοκρατία: πολιτικό σύστημα, σύμφωνα με το οποίο ο λαός κατέχει την εξουσία. Πολιτειακοί θεσμοί, Σύνταγμα, κυρίαρχος λαός, εθνική κυριαρχία. Λέξεις που έχασαν κάθε νόημα πια. Έπεα πτερόεντα, κύμβαλα αλλαλάζοντα. Λέξεις στημένες στα 6 μέτρα και πυροβολημένες από κοστούμια Hugo Boss και ταγιεράκια Giorgio Armani: σοβαρά, υπεύθυνα, με αίσθημα καθήκοντος: «χτίζουμε την Ελλάδα που μας αξίζει», «ή αλλάζουμε ή βουλιάζουμε». Αυτά τα δωσίλογα κοστούμια και ταγιέρ υψώνουν το δάχτυλο και καταγγέλουν ένα λαό, με την κατηγορία της έλλειψης σεβασμού προς τους θεσμούς. Τους θεσμούς που οι ίδιοι προηγουμένως έχουν καταστήσει κουρελούδες και ρετάλια, άξια μονάχα για τις μονάδες διαχείρισης απορριμάτων που ποτέ τους δεν ήταν άξιοι να οργανώσουν. Ούτε καν αυτές. Ούτε καν ένα σκουπιδότοπο της προκοπής δεν στάθηκαν ικανοί δεν θέλησαν να φτιάξουν σ’αυτή τη χώρα. Έτσι, για τα μάτια του κόσμου, αδερφέ.\n37 thoughts on “καλτσοδέτες”\n07/11/2011 στο 05:42\nΗ καλτσοδέτα όμως, είναι -μην μου πεις ότι δεν το βλέπεις- φουλ ιντριγκαδόρικη και κουσκουσάρικη. Κι αυτός ο λαός, που το κουσκούς το παίζει στα δάχτυλα, γουστάρει απείρως να ασχολείται με την καλτσοδέτα της ΚαΥλή (με ή χωρίς διαλυτικά/ανορθόγραφα).\nΑμ έλα όμως που δεν γουστάρει πια να βλέπει τις ίδιες ιστορίες. Διότι όπως είπε ο Κάρολος (ή ένας μαζέτας σκακιστής) «πρώτα τρως και μετά σκέφτεσαι». Κι όταν δεν έχεις να φας, δεν σε φτάνει η τέρψη. Ψάχνεις αναγκαστικά το άμεσο σε σένα, διότι αυτό θα σε εξασφαλίσει την τροφή. «Χτενίζεις» όπως είπε κι ο γείτονας μου χτες. Ποια είναι η επίπτωση της συμφωνίας σε μένα; Τί θα φέρει το κούρεμα σε μας; Τί θα επικρατήσει μετά το πολυνομοσχέδιο μέσα στη δουλειά;\nΑυτός που ασχολείται μόνο με την καλτσοδέτα, είναι απλά μακάριος. Κατά τας γραφάς.\n07/11/2011 στο 09:01\nκαλα τα λες Κροτ!\nεμείς εδώ πεθαίνουμε μέρα τη μέρα προσπαθώντας να βρούμε τα λεφτά για τα χαράτσια ώστε κάθε 1η και 15 του μήνα να μας τα επιστρέφει ως μισθό… (άσε που σκέφτομαι και αυτούς που δεν έχουν δουλειά οπότε δεν τους επιστρέφει γενικώς)\n07/11/2011 στο 09:12\nΜα πού πήγε το παροιμιώδες σου αίσθημα ευθύνης;\n07/11/2011 στο 10:03\nSorry κι όλας, αλλά όταν η πολιτική είναι κάτω από τις αγορές και το χρηματοπιστοτικό, και κάτω ακόμα και από το προσωπικό συμφέρον, πώς γίνεται να έχει έννοια η λέξη δημοκρατία;\n07/11/2011 στο 11:14\nναι έτσι είναι. ναι μας εμπαίζουν… ναι συμφωνώ και επαυξάνω κάθε λέξη σου… ναι!\nΚι εμείς τι κάνουμε; και γώ τι κάνω; κάθισα σε έναν καναπέ αγωνιώντας, όταν όλοι – και γω – έπρεπε και πρέπει να βγούμε εκεί έξω και να μην αφήσουμε τίποτα όρθιο (πολιτικά ομιλώντας). Ναι το δόγμα του σοκ πέτυχε. Μας έχει αφήσει μουδιασμένους να κοιτάμε μια οθόνη. Να εκτονώνουμε την οργή και το λυγμό μας σε ποστάκια αγανάκτησης, μαύρου χιούμορ και τραγουδάκια για παιδιά (εγώ πρώτη). Να συνομολογούμε τον τραγέλαφο της κατάστασης περιμένοντας την τραγωδία και το άλλοθι ενός απο μηχανής θεού.\nΤελικά η μόνη ελπίδα – όπως πάντα – είναι οι πιτσιρικάδες. Που ακόμα δεν έχουν μάθει να υπολογίζουν το «κόστος». Τελικά η μόνη ελπίδα είναι οι μανάδες που έχουν μάθει να υπολογίζουν το «κόστος» της αγωνίας για μια ζωή.\nΚι όταν όλοι εμείς πάψουμε να φερόμαστε σε όλους εκείνους σαν να είναι απλώς τα κακομαθημένα παιδιά και ακουστεί εκείνο το «θα σου αστράψω μια ανάποδη να δείς τον ουρανό σφοντύλι» μπορεί και να γυρίσει ο ουρανός. Ως τότε μου αφαιρώ το λόγο της γραπτής και ευγενούς διαμαρτυρίας και αιτιολογημένης αγανάκτησης.\nΣας ευχαριστώ για τη φιλοξενία της γραπτής οργής μου.\n07/11/2011 στο 11:24\nΔιαβάζοντας νωρίτερα το πρωί τον τίτλο της ανάρτησης σου νόμιζα ότι θα μιλούσες για self asphyxiation games. Είχα δίκιο τελικά.\n07/11/2011 στο 11:50\nΜια μέρα, όχι και τόσο μακρια, που δε θα υπάρχει ευρωζώνη, θα θυμόμαστε τις θυσίες που κάναμε οι λαοί του νότου για χάρη της, τα παλικάρια που σφάχτηκαν στην αυλή της, τους εκβιασμούς που μασήσαμε στο όνομά της και θα γελάμε ή θα κλαίμε. Μέχρι τότε, θα αναζητάμε λογικά επιχειρήματα να απαντήσουμε στους εαυτούς μας και στους τόσους ηλίθιους που μας περιτρυγυρίζουν, τι στο διάλο συμβαίνει και πως θα αντέξουμε σε όλα αυτά..\n07/11/2011 στο 13:34\nσυνεχίζοντας την τελευταία σου παράγραφο (πριν τις καλτσοδέτες): …κι ένας ολόκληρος λαός που τους ανεβοκατεβάζει στην εξουσία 30 και βάλε χρόνια, ένα κοινωνικό ψευδοσύνολο που ακόμη κοιτάει το μαγαζάκι του, μια σειρά από κάστες, ένα πλήθος πελατών που τον κλείνουν άτσαλα έξω από το κατάστημα κι ενώ βλέπει το τσουνάμι να πλησιάζει αγοράζει ομπρέλες από τους πλανόδιους.\nποιον θα πρωτοπάρει ο διάολος και ποιος θα είναι αυτός που θα σηκώσει την πρώτη πέτρα;\n07/11/2011 στο 14:26\nΜια λέξη έχω να πω για δαύτους: Κρεμάλα!\nΠαράθεμα: Απ’ τα κόκκαλα βγαλμένη | ελεύθερος δικτυογράφος\n07/11/2011 στο 14:38\nωραία,ξέδωσες,η φαινομενολογική διεκτραγώδηση μίας συνθήκης goes as far as it does.And then επανερχόμαστε στην προτεραία,so what?\n07/11/2011 στο 14:40\nΘα σας αναδημοσιεύσω στην τρέλα του Παραλληλογράφου, δεσποσύνη. Δεν μπορώ να αντισταθώ!\nΠαράθεμα: καλτσοδέτες « //ΠαραλληλοΓράφος//\n07/11/2011 στο 15:02\nΠρέπει να γράψουμε την ιστορία μας αυτών των ημερών- καλά τα πας 🙂\nΤο κακό είναι πως για να κρατήσουμε τα στιγμιότυπά της πρέπει να μπούμε οι ίδιοι στον κάδο με τα σκουπίδια. Γαμώτο\n07/11/2011 στο 15:17\nΠώς το έλεγε παλιά ο Λάκης:\n-Παραάλοογο! Δεν απαντάει; Άρα λογικό….\n07/11/2011 στο 15:18\nΤα νεύρα μας πάντως είναι ζαρτιέρες….όχι καλτσοδέτες….\n07/11/2011 στο 15:28\nΔες το λινκ 😉\n08/11/2011 στο 23:31\nΠοιο λινκ; :S\n07/11/2011 στο 17:04\nΑ, όλα κι όλα. Με όσο κέφι μου έχει απομείνει, πήγα να παρεξηγηθώ με τους θεατρικούς παραλληλισμούς (Μην και δεν παινέψουμε το σπίτι μας, κατάλαβες…). Κατόπιν, πρόσεξα ότι τους αναφέρεις ως ατάλαντους και σαλτιμπάγκους, οπότε επήλθε μια κάποια ισορροπία!!!\nΚαι πάνω που νόμιζα ότι οι δικοί μας είναι απλά απαράδεκτοι (όντως είναι) ξαναθυμήθηκα ότι τέλος Σεπτέμβρη είχα διαβάσει αυτό:\nΚαι άρχισα να μπαίνω πάλι στη ζώνη του λυκόφωτος. Δεν είναι περίεργο που τέλος Σεπτέμβρη μιλούσαν ξεκάθαρα για όσα έγιναν αρχές Νοέμβρη;\n07/11/2011 στο 17:50\nποιού Σεπτέμβρη,από τού »Σπάρτακου»,τουλάχιστον\nΈβαλες έναν … πιασάρικο τίτλο (αλήθεια τα περί … καλτσεδέτες και τσούλες, έφτασαν και σε σας ;), αλλά το άρθρο είναι φοβερό !\nΝα πρσθέσω μερικά πράγματα, ατάκτως ερριμμένα ;\n– Οι αντιθέσεις της ελληνικής αστικής τάξης καλά κρατούν. Φαίνεται αυτό κι απ΄το θέατρο που παίζουν οι πολιτικοί της εκπρόσωποι.\n– Το γεγονός ότι μετά από μια σειρά υπουργών, τώρα θέλουν να μας βάλουν και πρωθυπουργό έναν αμερικανοαναθρεμμένο – στίλ που είδαμε σε πολλές χώρες ως αποτέλεσμα «πολύχρωμων» επαναστάσεων – δείχνει την βαθειά εξάρτηση της χώρας μας απ΄ τους … «συμμάχους» !\n– Ότι στον πόλεμο που μας κήρυξε η πλουοκρατία, πρέπει να απαντήσουμε και εμείς με Οργάνωση και Πόλεμο, είναι αυταπόδεικτο.\n– Ότι, πλέον, ήρθε η ώρα για να καθορίσει ο καθένας μας την περαιτέρω στάση του, αφήνοντας στην άκρη τις όποιες δικαιολογίες για τις μέχρι σήμερα επιλογές του δίπλα ή κοντά σε ευρωμονόδρομους ή μικροαστικές αντιλήψεις, είναι επιβεβλημένο και εκ των ων ουκ άνευ.\n– Καιρός να πετάξουμε τις … καλτσοδέτες και να πάρουμε τον βούρδουλα !\nΤον Ταξικό βούρδουλα.\nΗ αστική τάξη οργανώνεται και επιτίθεται, εμείς ;\n07/11/2011 στο 20:27\nείπα και γω πως θα δω κανα πικάντικο θεματάκι και με έριξες στα σκληρά!\n07/11/2011 στο 23:16\nΓύρισες παιδί μου? Αντε κι ανησυχώ. Ήρθες?\n08/11/2011 στο 22:28\nΚαλησπέρες σε όλους. Χαμπέμους πάπαμ ή όχι ακόμα;\nmacgiorgos, μερσί, εγώ το πιστεύω πως το μόνο πράγμα που ξυπνάει τον κόσμο είναι η επιβίωση. Όλα τα άλλα μπορεί να τα ανεχτεί, όσο έχει να φάει.\nmamma, και πού είσαι ακόμα.\nΔύτη, ποιο αίσθημα ευθύνης; Δε σας εννοώ δάσκαλε.\nΚαμ, αυτό συνέβαινε και παλαιότερα, απλά καμουφλαρισμένα.\nSoDuck, παρακαλούμε, να έρχεστε να οργίζεστε, κανένα πρόβλημα. Όσο παραμένουμε μουδιασμένοι, το σχέδιό τους δουλεύει πάντως. Άντε να δούμε.\nSilent, sm είναι αυτό;\nkon, χα! Θέλεις να καταρρεύσει η ευρωζώνη, ρουφιανάκι; Τις αγορές δεν τις σκέφτεσαι διόλου; Νάδα;\nΝέστορα, κάποτε, πάντα, οι σκλάβοι ξυπνούν. Το θέμα είναι πως όσο το καθυστερούν, τόσο πιο άδολο είναι το μέλλον μετά.\nΡενάτα, α, όχι λαϊκισμούς εδώ μέσα! :Ρ\nΤάσο, δεν είχα σκοπό να ξεδώσω. Είχα σκοπό να τα καταγράψω για να μην τα ξεχάσω. Για μένα πάντως, οι αγορές και το σύστημα δεν πρέπει να σωθούν και πάντως όχι πάση (δική σας) θυσία. Μετά τι; Ένα σενάριο ας πούμε είναι η εθνικοποίηση των τραπεζών, η φορολογία των πλουσίων (και της εκκλησίας), να μη μετακυλιστούν τα χρέη από το τζογάρισμα στις πλάτες του κόσμου, να χάσει και η φούσκα του χρηματοπιστωτικού κάτιτις, βρε αδερφέ. Κι αυτό είναι ένα λάιτ σενάριο.\nΖακού, τιμή μου, τιμή μου, σας ευχαρισρτώ πολύ για τη φιλοξενία σας!\nΒιβλιοθηκάριε, ομολογώ πως το αρχικό μου κίνητρο ήταν να κρατήσω σημειώσεις, για να μην τα ξεχάσω. Αυτά ειδικά, δεν πρέπει να ξεχαστούν.\nΑχτένιστη, ναι, ναι, λογικό. Λογικό να αλλάζει η κυβέρνηση χωρίς εκλογές. Εφόσον μιλάμε για σουλτανάτο και υπηκόους δλδ.\nΑλεπού, μιλώ για τους ατάλαντους, παιδί μου, όχι για σας τους Τέχνης και του Κουν 🙂\nΧαμένο επεισόδιο, δεν είναι. Άλλοι τα είχαν πει και νωρίτερα, μη σου πω και δέκα χρόνια πριν -και τους έλεγαν γραφικούς, αναχρονιστές, δυνάμεις της συντήρησης και άλλα τέτοια.\nΦάρε, μια ένσταση μόνο. Κι ο απερχόμενος αμερικανοθρεμμένος είναι. Και τεχνοκράτης. Εκτός αν θεωρεί κανείς το ΓΑΠ πολιτικό πρόσωπο. Απλά ο Παπαδήμος είναι ακόμα πιο νεολιμπεράλος από όσα έχουμε δει ως τώρα.\nΤουρνέ, χαχα, έτσι, μη χαλαρώνεις, σε θέλω ετοιμοπόλεμο!\nΘεωρέμα, γύρισα, έπηξα στη δουλειά και πλέον χαλαρώνω με τσιπουροποσία.\n09/11/2011 στο 09:52\nΠοιο αίσθημα ευθύνης; Αυτό που επιδεικνύουν οι πολιτικοί μας ενεργώντας με συναίνεση και πολιτισμό για να σώσουν τη χώρα. Μην κάνεις ότι δεν καταλαβαίνεις, παιδί μου.\nΆλλη μια καλή ανασκόπηση εδώ:\n08/11/2011 στο 23:21\n09/11/2011 στο 10:06\nανακυκλώνουμε τον κυριάρχο discours στην «αντιστασιακή»εκδοχή του,φευ\n12/11/2011 στο 19:05\nΠόσο δίκιο… Σε μοιράζομαι.\nthe elf at bay (@theelfatbay) said:\n13/11/2011 στο 10:57\nΕίναι τόσο εμετική η κατάσταση που δεν έχω πλέον λόγια να διατυπώσω. Σήψη.\n13/11/2011 στο 21:08\nΔεχτή η ένστασή σου, να διατυπώσω κι εγώ μία ;\nΕντάξει, δεν τον λες πολιτικό, αλλά και τεχνοκράτη ;;;;;;;;;;\nΌχι δα ! 😛 😛 😛\nχαμπέμους πάπαμ … ΤΙ ΣΗΜΑΙΝΕΙ ΑΥΤΟ ;;;;;;;;;;;;;\n13/11/2011 στο 23:44\nΦάρε αυτό λεν οι Καθολικοί όταν εκλέγεται νέος Πάπας. Σημαίνει «έχουμε Πάπα».\n14/11/2011 στο 18:19\nΓεια σου ρε renata μάγκισσα ! 😀\nΈχουμε να τα πούμε κανά χρόνο !!! 😆\n16/11/2011 στο 18:01\nΔύτη, όχι, είμαι γνωστή ανεύθυνη και ρεμπέτ ασκέρ.\nΤάσο, δεν σας εννοώ.\nΆμπατρος, Χάππι, Ελφ, να κάνουμε και την ανάγκη φιλοτιμία.\nΦάρε, όχι απλά: ο ορισμός του τεχνοκράτη. Αυτό ακριβώς είναι οι τεχνοκράτες.\n16/11/2011 στο 18:32\nΠαράθεμα: τώρα είναι η στιγμή « Кроткая


Η adidas παρουσιάζει τις νέες εκδόσεις των NEMEZIZ 17+ 360 AGILITY και Skystalker X17+ 360 SPEED! | Cosmos Sport Blog\nΤο Skystalker X17+ Stadium κυκλοφορεί σε συνδυασμό χάλκινου, μαύρου και κόκκινου χρώματος και ενσωματώνει την τεχνολογία NSG (NON STOP GRIP) που προσφέρει στον παίκτη ασύγκριτο έλεγχο σε όλα τα επίπεδα. Η τεχνολογία PURECUT SOCK SYSTEM κρατάει τα κορδόνια κρυμμένα κάτω από ένα ειδικά σχεδιασμένο κάλυμμα στο επάνω μέρος του παπουτσιού και η SPIRNTFRAME εξωτερική σόλα, προσφέρει σταθερότητα στις πιο γρήγορες κινήσεις και αλλαγές κατεύθυνσης.\nΤο Skystalker X17+ 360 SPEED θα φορεθεί από τους Gareth Bale, Luis Suarez και Gabriel Jesus!\n← To Cosmos Sport, για άλλη μια χρονιά, βραβεύεται ως το No1 κατάστημα αθλητικών ειδών!\n10+1 Super τροφές για αποτοξίνωση πριν και μετά τα Χριστούγεννα! →\nΗ νέα ποδοσφαιρική υπηρεσία «Team Wear» είναι στο Cosmos Sport!


Ράλλυ Καίτη Κυρίτση 2018 | RallyDiaries\nΡάλλυ Καίτη Κυρίτση 2018\nΑγώνας με γεύση από ακροπολικές διαδρομές.\nΑπό τους τελευταίους αγώνες του έτους που παρουσιάζουν όμως αρκετό ενδιαφέρον αποτέλεσε το Ράλλυ Καίτη Κυρίτση υπό την οργάνωση της Α.Λ.Α.Κορινθίας και η Α.Λ.Α. Με κέντρο την Κόρινθο, οι ειδικές διαδρομές είναι από τις κλασικές διαδρομές της Κορινθίας, Κλένια και Χιλιομόδι. Οι συμμετέχοντες καλούνται να πραγματοποιήσουν τρία περάσματα από τις παραπάνω ειδικές για το Ράλλυ Κορίνθου και δυο για τους συμμετέχοντες στο Κύπελλο & στα Ιστορικά Μαύρο Ρόδο.\nΓια άλλη μια φορά ανυπομονώ να βρεθώ σε ράλλυ, πρώτη φορά άλλωστε σε ράλλυ χώματος πέρα του Ράλλυ Ακρόπολις και αυτή τη φορά με διαφορετική ιδιότητα. Η πρόταση να είμαι υπεύθυνη σχέσεων με αγωνιζομένους, με βρήκε απροετοίμαστη! Η αλήθεια είναι ότι ενώ έχω υπάρξει σε αυτό το πόστο, οι ανάγκες του αγώνα δεν έχουν αφήσει να το πράξω στο βαθμό που επιβάλλεται. Αυτή τη φορά, όμως, η οργανωτική επιτροπή έχει δουλέψει σκληρά για να παρουσιάσει έναν αγώνα που θα ικανοποιήσει αγωνιζόμενους αλλά και θεατές.\nΣάββατο και ενώ στις ειδικές διαδρομές οι αναγνωρίσεις φτάνουν προς το τέλος τους, ο διοικητικός και τεχνικός έλεγχος έχει ήδη ξεκινήσει. Αρκετοί από τους συμμετέχοντες βρίσκονται στο χώρο, καθώς και μέλη από το service που συνηθίζω να τους αποκαλώ την “κρυφή δύναμη” των αγώνων. Και, όλα βαίνουν καλώς ώστε να πραγματοποιηθεί η Πανηγυρική Εκκίνηση του αγώνα.\nΗμέρα αγώνα, λοιπόν, πρωινό ξύπνημα και θετική ενέργεια. Όλα έτοιμα, όλοι στις θέσεις τους. Έξοδος των αγωνιστικών από το service park και αναμονή για την εξέλιξη του πρώτου περάσματος. Τα πρώτα αποτελέσματα δείχνουν ότι θα υπάρξει πραγματική μάχη με τα δευτερόλεπτα στα επόμενα σκέλη του αγώνα. Παρά τη μικρή διακοπή που προέκυψε έπειτα από έξοδο αγωνιστικού (το πλήρωμα είναι καλά), οι πρώτες εντυπώσεις από το πρώτο σκέλος, είναι ότι οι ειδικές διαδρομές είναι σε πολύ καλή κατάσταση.\nΤο κάθε πλήρωμα δίνοντας τη δική του μάχη και στο δεύτερο σκέλος, προσφέρει αρκετό θέαμα στους παρευρισκόμενους θεατές. Κατά την άφιξη στο service park, υπάρχει ακόμα χαμόγελο αλλά και κούραση. Οι χρόνοι βελτιωμένοι για την πλειοψηφία, και έτοιμοι για το τελευταίο σκέλος και το τερματισμό!\nΤερματισμός, λοιπόν, στον πεζόδρομο στο κέντρο της Κορίνθου όπου έχει μαζευτεί αρκετός κόσμος για να θαυμάσει τα αγωνιστικά αυτοκίνητα και φυσικά, ακολουθεί η απονομή. Ο τελευταίος αγώνας της χρονιάς για το ράλλυ χώματος κλείνει με τις καλύτερες εντυπώσεις και όλοι δείχνουν να αναμένουν την επίσημη ανακοίνωση των ημερομηνιών των αγώνων για το 2019!


Σετ Έπιπλο Μπάνιου SIENA HARMONY 75 – Martin Bathroom\nΠάγκος με τέσσερα ποδαράκια SIENA 75 HARMONY NEW. Προσαρμόζεται σε κάθε τύπο μπάνιου. Περιλαμβάνει μεγάλο ερμάριο με εσωτερικό ράφι για την εξοικονόμηση επιπλέον αποθηκευτικού χώρου στο μπάνιο και εργονομικό μηχανισμό soft close στις πόρτες. Σας προσφέρει ασφάλεια και ευκολία στη χρήση του.\nΚαθρέφτης SIENA 75 HARMONY NEW. Περιλαμβάνει ένα ευρύχωρο ντουλάπι με εσωτερικό ράφι. Η πρόσοψή του αποτελείται από μεγάλο καθρέφτη με ξύλινο πανέλο που ανοίγει προς τα δεξιά και μια μικρότερη ξύλινη πόρτα στο αριστερό πλαϊνό μέρος στον ίδιο χρωματισμό. Συνδυάζεται με φωτιστικό LED 5 Watt IP44, το οποίο αντιστοιχεί σε λάμπα πυρακτώσεως 40 Watt.\nΚωδικός προϊόντος: 9SSI075HN0 Κατηγορία: Σετ Έπιπλο Μπάνιου\nΑυτή η σύνθεση μπάνιου Siena 75 Harmony από μελαμίνη, είναι η νέα πρόταση της σειράς Siena. Μπορεί να τοποθετηθεί με ευκολία σε ένα ήδη επιπλωμένο περιβάλλον. Η σειρά χαρακτηρίζεται από σύγχρονο σχεδιασμό με minimal γραμμές. Ο νεροχύτης είναι από πορσελάνη με μεγάλη λεκάνη που βρίσκεται σε κεντρική θέση. Ο καθρέφτης διαθέτει φωτιστικό LED στην πάνω πλευρά και κρυφό ντουλάπι.\nΚρεμαστή βάση, πλάτος 75 εκ, βάθος 44 εκ, ύψος 83 εκ\nΗ συλλογή μπάνιου Siena 75 Harmony ξεχωρίζει για την ποιότητα και την λειτουργικότητα της. Εγγυούμαστε την υψηλή ποιότητα των υλικών που χρησιμοποιούνται και της φροντίδας που βάζουμε σε κάθε λεπτομέρεια. Τα έπιπλα Siena διατίθενται και σε άλλες παραλλαγές ή μεγέθη, για να βρείτε εύκολα αυτό που σας ταιριάζει.


Σύστημα Ασφάλειας προ της Πρόσκρουσης | Lexus Ελλάς\nΣΥΣΤΗΜΑ ΑΠΟΦΥΓΗΣ ΠΡΟΣΚΡΥΣΗΣ (PCS)\nΗ προστασία από τις προσκρούσεις ξεκινάει από την πρόληψη των προσκρούσεων. Το Σύστημα Αποφυγής Πρόσκρουσης διασφαλίζει ότι είστε πάντοτε έτοιμοι να αντιδράσετε σε ό,τι συναντήσετε στην πορεία σας. Το Σύστημα Αποφυγής Πρόσκρουσης παρακολουθεί τα οχήματα και τους πεζούς μπροστά από το αυτοκίνητό σας, στέλνοντας προειδοποιήσεις εάν υπάρχει πιθανότητα μετωπικής σύγκρουσης και βελτιώνοντας την ικανότητα πέδησης όταν η σύγκρουση είναι αναπόφευκτη.\nΜε χιλιοστομετρικό ραδιοανιχνευτή και κάμερα, το σύστημα PCS παρακολουθεί τον δρόμο με μεγάλη ακρίβεια, εντοπίζοντας αυτοκίνητα, πεζούς και ποδηλάτες.\nΕάν αναμένεται σύγκρουση, ο οδηγός ειδοποιείται ηχητικά και οπτικά, ώστε να μπορεί να προβεί σε αποτρεπτικές ενέργειες. Επιπλέον, εάν το σύστημα διαπιστώσει ότι υπάρχει αυξημένη πιθανότητα σύγκρουσης ή ότι η σύγκρουση είναι αναπόφευκτη, η Υποβοήθηση Πέδησης αυξάνει την πίεση πέδησης και αυτόματα ενεργοποιεί τα φρένα, προλαμβάνοντας τη σύγκρουση και μετριάζοντας τυχόν ζημιές.\nΤο σύστημα PCS ενισχύει την οδηγική σας διαίσθηση, επιβεβαιώνοντας την αίσθηση της απόστασής σας από τυχόν εμπόδια και προσφέροντας αυξημένη σιγουριά. Οι άγνωστοι δρόμοι γίνονται πιο ευχάριστοι στην πλοήγηση, καθώς το PCS σάς βοηθάει να παρακολουθείτε τους άλλους χρήστες του δρόμου, οπότε μπορείτε να χαλαρώσετε και να το απολαύσετε.


"Εθνικιστικός Αγών" Σπυρίδωνος Καραχάλιου: ΣΥΣΤΗΜΙΚΑ ΚΟΥΣΟΥΡΙΑ ΚΑΙ Ο ΕΘΝΙΚΙΣΜΟΣ ΜΟΥ\nΜάχη για ορθή έκφραση τού εθνικού συναισθήματος. Μάχη για τον διαχωρισμό τού «ακραίου» από τον «λογικό» εθνικιστή. Μάχη για την ανατροπή τού τυραννικού καθεστώτος, με όρους όμως που κάποιες φορές δυστυχώς βολεύουν τον τύραννο. Κάλεσμα και χωρισμός σε εναλλαγή εκνευριστική για την εθνικιστική συνείδηση που εγώ χωνεύω και κατανοώ ως δική μου. Μπες και βγες σε κομματικά καλούπια. Πισωγυρίσματα, ανακατωσούρες, κουσούρια και ο Ελληνισμός να βουλιάζει. Συμπεριφορές που δεν αρμόζουν στον Εθνικισμό των Ελλήνων.\nΑλλά εγώ έχω μια άλλη εντολή, αδιόρατη, που με κατευθύνει και λέγεται συνείδηση τού έθνους και επομένως φωνή δική μου. Απρόσκοπτο εθνικισμό, αναπολόγητο στους ανθέλληνες, με αναφορά μονάχα στον καθαρό ελληνισμό μας και πατριωτισμό μας. Ελληνοορθοδοξία, Εθνικοκοινωνισμός, Ελληνικό Αίμα, Εθνικό Καθεστώς, Ενότητα Αξίων και Αξιών. Αυτός είμαι και μένα εκφράζω. Δεν θέλω να ακούω ούτε φωνήεν κραυγών και ίντριγκας. Έτσι τον θέλω τον εθνικισμό τον ελληνικό.


ΜΑΧΑΙΡΙ ΣΕΦ 20 εκ. EXTRA ΦΑΡΔΙΑ ΛΑΜΑ - ΛΑΒΗ FIBROX VICTORINOX\nΛεπίδα 20 εκατ, έξτρα φαρδιά λάμα, λαβή Fibrox σε μαύρο χρώμα. Η λαβή Fibrox είναι από πολυαμίδιο, πατενταρισμένη για τις γνήσεις λαβές Victorinox και προσφέρει ένα ευχάριστο, αντιολισθητικό κράτημα.\nΚωδικός Προϊόντος: 5.2063.20\nΚουζινάκι Προπανίου Συγκολλητό 30x30cm\nΚουζινάκι προπανίου ελαφρού τύπου συγκολλητό, υψηλής πίεσης με 1 μεγάλο καυστήρα. Διαθέτει μαχαιρωτή..


[ΑΡΘΡΟ 099 - Ν. 4495/17] Μελέτη στατικής επάρκειας αυθαιρέτων κατασκευών - Page 4 - Ν. 4495/17 - Αντιμετώπιση Αυθαίρετης Δόμησης - Michanikos.gr\nαν η δήλωση είναι μεταφορά απο τον 4178, από τη στιγμή που απαιτείται με τη ΗΤΚ η ΜΣΕ (που μπορεί και ποτέ να μη γίνει η ΗΤΚ στο κτίριο) θεωρώ ότι δεν τίθεται θέμα ο μηχανικός που κάνει τη μεταφορά να έχει οποιαδήποτε σχέση με τη ΜΣΕ. Όποιος κάνει ΗΤΚ θα κανει και τη ΜΣΕ.\nΤο θέμα τίθεται για τις νέες υπαγωγές του 4495 οπότε θα πρέπει εντός 3-5 ετών να γίνει η μελετη.\nΚατά τη γνώμή μου το συμφωνητικο που ανεφέρετε παραπάνω είναι απαραίτητο αλλά δε ξέρω αν είναι αρκετό.\nΗ ρυθμιση δε θα μπορεί να πάει σε κατάσταση περαίωσης χωρίς τη ΜΣΕ. Μεταβίβαση δε θα μπορεί να γίνει επίσης.\nΑν σκεφτούμε ότι σε πολλές περιπτώσεις η ΜΣΕ είναι πρακτικά αδύνατο να γίνει (πχ πολυκατοικίες) ενώ σε άλλες θα οδηγήσει σε μελετη ενισχύσεων νομίζω ότι είμαστε μπροστά σε αδιέξοδο για πολλά κτίρια.\nΠως θα υποχρεωθεί ο κάτοχος διαμερίσματος του α ορόφου να επιτρέψει πυρηνοληψία για να ρυθμίσει το ρετιρε την αυθαιρεσία του?\nαν η δήλωση είναι μεταφορά απο τον 4178, από τη στιγμή που απαιτείται με τη ΗΤΚ η ΜΣΕ (που μπορεί και ποτέ να μη γίνει η ΗΤΚ στο κτίριο) θεωρώ ότι δεν τίθεται θέμα ο μηχανικός που κάνει τη μεταφορά να έχει οποιαδήποτε σχέση με τη ΜΣΕ. Όποιος κάνει ΗΤΚ θα κανει και τη ΜΣΕ. Δε νομίζω πως προκύπτει από κάπου αυτό. Διότι και στις μεταφορές από 4014 σε 4178 απαιτούνταν όλη η γραφειοκρατία του 4178. Μετά τη μεταφορά, θα πρόκειται για δήλωση του 4495 και όχι του 4178\nΚατά τη γνώμη μου το συμφωνητικο που ανεφέρετε παραπάνω είναι απαραίτητο αλλά δε ξέρω αν είναι αρκετό. Να το κάνουμε το συμφωνητικό. Αλλά δε ξέρω κατά πόσο στέκει νομικά εφόσον και την ΜΣΕ την υπογράφει ο ίδιος μηχανικός που υποβάλλει τη δήλωση. Είναι λες και λες δε κάνω τις κατόψεις ή δεν υποβάλλω φωτογραφίες.\nΗ ρυθμιση δε θα μπορεί να πάει σε κατάσταση περαίωσης χωρίς τη ΜΣΕ. Μεταβίβαση δε θα μπορεί να γίνει επίσης. Αυτό είναι σωστή παρατήρηση και ισχύει το παράδοξο απο τον 4178. Για να πάει μια δήλωση σε οριστική υπαγωγή ώστε να δοθεί βεβαίωση, θα πρέπει να γίνει δήλωση\nκατοχής μελετών. Στις οποίες μελέτες περιλαμβάνεται και η ΜΣΕ. Α\nΠως θα υποχρεωθεί ο κάτοχος διαμερίσματος του α ορόφου να επιτρέψει πυρηνοληψία για να ρυθμίσει το ρετιρε την αυθαιρεσία του? Συμφωνώ.\nEdited November 7, 2017 by laxanos\nEdited November 7, 2017 by Ξυλουργός\nδιαμέρισμα 120μ2 σε πολυκατοικία του 2000 έχει κάνει κλειστή επέκταση σε εξώστη 3μ2 , το πρόστιμο με εκπτώσεις κτλ. θα καλυθφεί με το παράβολο των 250€, λογικά θέλει και ΜΣΕ, γλέντι τρικούβερτο\nΜαλλον θα περιμένουμε για ολα αυτά πολλές εγκυκλίους!!!!\nEdited November 7, 2017 by kosbar\nόπως επισήμανε ο Θοδωρής4 παραπάνω:\nάρα ότι μεταφέρουμε απο 4178 δεν υπαρχει καμία υποχρέωση υποβολής ΜΣΕ. Αυτή θα γίνει με την ΗΤΚ που μπορεί να μη γίνει και ποτέ και μπορεί να την κανει και άλλος μηχανικός\nΤο πρόβλημα είναι ότι η ΜΣΕ θα μπορεί να υποβληθεί σε 5 χρόνια όπου το ακίνητο μπορεί να έχει μεταβιβαστεί και ο νέος ιδιοκτήτης να θέλει το δικό του μηχανικό, ή ο ΠΜ που θα μπει στην ομάδα έργου σήμερα να έχει συνταξιοδοτηθεί ή φύγει στο εξωτερικό ή πεθάνει (χτύπα ξύλο). Με την υπεύθυνη δήλωση ο ιδιοκτήτης θα αναγνωρίζει ότι θα πρέπει να μπει στην ομάδα έργου ΠΜ για να ολοκληρωθεί η υπόθεσή του. Βέβαια άμα θέλει ο πελάτης να δεχτεί τον ΠΜ που συνεργάζεται ο μηχανικός της δήλωσης ή να βάλει από σήμερα τον δικό του ΠΜ στην ομάδα έργου τότε για εμάς ακόμα καλύτερα και θα είμαστε και πιο κατοχυρωμένοι και λιγότερο αγχωμένοι, μπορούμε όμως να τον υποχρεώσουμε να δεχτεί κάτι τέτοιο από σήμερα τη στιγμή που ο νόμος του δίνει περιθώριο 5 ετών?\nκατοχής μελετών. Στις οποίες μελέτες περιλαμβάνεται και η ΜΣΕ. Α Αυτό λοιπόν σημαίνει ότι ο μηχανικός της δήλωσης θα πρέπει να έχει έτοιμη την ΜΣΕ σε κάθε περίπτωση πριν την οριστική υπαγωγή. Άρα ποιος ο λόγος της πενταετίας που δίνει περιθώριο ο νόμος για τις ΜΣΕ? Δεν βγάζει νόημα όπως δεν έβγαζε και στους προηγούμενους νόμους, αποτελεί όμως πρόβλημα δυστυχώς. Ελπίζω να λυθεί με κάποια εγκύκλιο...\nΚοιτα για το τονισμένο, νομίζω ότι αφορα τις δηλωσεις του 4178 και μονον αυτές. Διοτι το ΔΕ.ΔΟ.ΤΑ συνιστά τον πρωτοβάθμιο έλεγχο και η απαίτηση για MΣΕ στα Υ πιθανότατα τον δευτεροβάθμιο ώς αναφέρονταν στην παλαιοτερη\nνομοθεσία που όριζεται το ΔΕ.ΔΟΤ.Α ως πρωτοβάθμιο έλεγχο και άφηνε ανοικτό το τι θα γίνει σε επόμενο στάδιο. Για αυτο και το παει για ΜΣΕ με την ταυτότητα.\nΟπως το βλέπω εγώ και σε σύνδεση με τις μεταφορές απο 4014, εφόσον έχω μεταφορά από 4178 σε 4495 τότε έχω δήλωση 4495 πλέον στην οποία από τον 4178 θα μένει ουσιαστικά ο αριθμός πρωτοκόλλου, ώστε να μην καθιστουν\nάκυρες πιθανές συμβολαιογραφικές πράξεις με βεβαιώσεις του 4178, και τα ήδη καταβληθέντα πρόστιμα.\nΚαι επειδη δεν είμαι νομικός ούτε έχω σπουδάσει αυθαίρετη δόμηση, πάντα προσπαθώ να φτιαχνω κάποιο παράδοξο ώστε να επιβεβαιώνω την ερμηνεία μου. Γιατί ερμηνεία κάνουμε και μόνο σε νομοθεσία με τεράστια ασάφεια.\nΕστω λοιπόν δήλωση στον 4178 με αυθαίρετη εντελώς διώροφη κατοικία, της οποίας το ΔΕ.ΔΟ.ΤΑ είναι Μ με βάση τον συντάξαντα μηχανικό.\nΕφόσον μπει στον νέο νόμο εξαρχής δίχως μεταφορά απαιτεί ΜΣΕ. Εφόσον μεταφερθεί και πλέον θα αποτελεί δήλωση του 4495 δεν θα απαιτεί? Αυτό αποτελεί παράδοξο δεδομένου ότι\nότι το ΔΕ.ΔΟ.ΤΑ ως προείπα αποτελεί πρωτοβάθμιο έλεγχο ενώ επίσης συνιστά και άνιση μεταχείριση πολιτών.\nΕφόσον δεν έχω μεταφορά η συγκεκριμένη δήλωση στην Η.Τ με βάση τα έως σήμερα δεδομένα δεν\nαπαιτεί ΜΣΕ που και εκεί η ίδια κατοικία απο 4495 θα πάει με ΜΣΕ αλλα θα πρόκειται για δήλωση του 4178 περαιωμένη με αυτόν και με βάση τα όσα ζητούσε αυτός.....Μιλάμε για ιστορία για γέλια...\nΤο ολο θέμα είναι οτι περνά η διενέργεια ΜΣΕ, με ολα τα κοινωνικοοικονομικά κριτήρια που συνδέεται, από το πρωτοβάθμιο έλεγχο ο οποίος εκ των πραγμάτων μπάζει γιατί στο ίδιο κτίριο άλλος το βγάζει Υ αλλος Μ με το μάτι...\nΟυσιαστικά δηλαδη εχει μπεί εντελώς λάθος ενα σοβαρότατο θέμα σε ενα εισπρακτικού τύπου τραγικό νομοσχέδιο ξεπλύματος αμαρτιών 50ετίας....Συν το παράδοξο που ορθα επισημαίνει και ο πιπακος στο ακριβώς προηγούμενο post.\nΠεραν λοιπόν των διευκρινήσεων που όλοι αναμένουμε και όχι μόνο σε αυτό το ζήτημα, ο καθένας κάνει μας ερμηνίες κάνει και μόνο...\nΑς υποθέσουμε ότι σε πολυκατοικία ρύθμισε\nο ΚΑΝΑ το ισόγειο\nο pipakos τον όροφο\nκαι laxanos τον 5ο\nΠοιος θα κάνει τη ΜΣΕ?\nο ΚΑΝΑ γιατί είναι πιο παλιός, και ο παλιός είναι αλλιώς...\nΠερα απο την πλάκα κανείς λογικά....Και να στο επεκτείνω οι 2ος, 3ος, 4ος δε ρύθμισαν τίποτα από άποψη ή λόγω αφραγκίας..Ποιος θα πλερώσει το όλο το σκηνικό??


Metropolitano de Lisboa (Λισαβόνα, Πορτογαλία) - Κριτικές\nΞενοδοχεία κοντά σε: Metropolitano de Lisboa\nΞενοδοχεία κοντά σε: Praca Marques do Pombal\nΞενοδοχεία κοντά σε: Estacao Gare do Oriente\nΞενοδοχεία κοντά σε: I Go Portugal\nΞενοδοχεία κοντά σε: Walkborder Tours\nΞενοδοχεία κοντά σε: Basílica da Estrela\nΞενοδοχεία κοντά σε: Santa Maria de Belem Church\nΠεριηγήσεις ιστορίας και πολιτισμικής κληρονομιάς, Μπάιρο Άλτο, Μπίκα & Καΐς ντο Σοντρέ\nΔραστηριότητες κοντά σε: Metropolitano de Lisboa\nRefresco bar chiosko largo chiado lisbona\nEstatua de Antonio Ribeiro Chiado\nMetropolitano de Lisboa, Λισαβόνα - Κριτικές\nΝο 77 από 709 δραστηριότητες - Λισαβόνα\n+351 21 798 0600\n773κριτικές20ερωτήσεις και απαντήσεις\nΟ/Η manosbo έγραψε μια κριτική Μάι 2020\nΑχαρνές, Ελλάδα1.628 συνεισφορές9.553 χρήσιμες ψήφοι\nΤο Μετρό της Λισαβόνας είναι εξαιρετικό και σύγχρονο με τους σταθμούς να είναι έργα τέχνης. Για την χρήση του δικτύου απαιτείται η αγορά της επανοφορτιζόμενης κάρτας Lisboa Viva card η οποία κοστίζει 0,50€. Η χρήση των αυτόματων μηχανημάτων είναι πολύ εύκολη. Η τιμή του…\nΟ/Η Eleni_Ψ έγραψε μια κριτική Ιούλ 2018\nΑθήνα, Ελλάδα4.407 συνεισφορές18.304 χρήσιμες ψήφοι\nΠρόκειται για ένα σχετικά μικρό δίκτυο που όμως καλύπτει σχεδόν την ευρύτερη περιοχή της Λισσαβώνας. Τα δείγματα street art είναι στους περισσότερους σταθμούς έντονα.\nΟ/Η kirsoc έγραψε μια κριτική Φεβ 2018\nαθηνα40 συνεισφορές23 χρήσιμες ψήφοι\nΒολικό αν θελεις να κινηθείς μ αυτό για να γνωρίσεις τη Λισαβώνα!Συνδέσεις για όλους τους κυρίως κόμβους με τ αλλα μέσα!Τακτικοί οι συρμοί σε ωρα αιχμής αλλά και εκτός αιχμής!!Παλιές εγκαταστάσεις,καθαρές όμως...\nΟ/Η Nikos V έγραψε μια κριτική Ιαν 2017\nΡέθυμνο, Ελλάδα2.515 συνεισφορές699 χρήσιμες ψήφοι\nΛειτουργικό, γρήγορο, ακριβές και καθαρό. Αξίζει να μετακινηθειτε με το μετρό της Λισαβόνας, ενώ πολλοί σταθμοί έχουν τα πανέμορφα πλακάκια (ajulehos).\nΟ/Η Dimitris L έγραψε μια κριτική Μάρ 2020\nΣίδνεϊ, Αυστραλία13.252 συνεισφορές38.665 χρήσιμες ψήφοι\nΈνας καλός βολικός τρόπος για ταξίδια στην πόλη\nΤο Metropolitano de Lisboa είναι ένας καλός βολικός τρόπος να ταξιδέψετε στην πόλη. Είναι μάλλον φτηνό, τουλάχιστον σε σύγκριση με άλλες πόλεις στις οποίες είμαστε και είναι καθαρό και ασφαλές. Χρησιμοποιήσαμε μόνο το μετρό μερικές φορές και χρησιμοποιούσαμε επίσης τραμ και άλλα…\n65 χρήσιμες ψήφοι


Πύλη Ιάσωνος και Ρέας - Διανομή τροφίμων σε 100 οικογένειες από το δήμο Αγίων Αναργύρων\nΠέμπτη, 04 Απρίλιος 2013 19:01\tΠολιτισμοί\t- Όμορφος Κόσμος\nΔιανομή τροφίμων για την κάλυψη 100 οικογενειών ξεκίνησε ο δήμος Αγίων Αναργύρων Καματερού. Η διανομή τροφίμων πραγματοποιείται κάθε μήνα, για όλο το 2013, σε συνεργασία με την Ένωση Εφοπλιστών, σε οικογένειες με ανήλικα τέκνα και πολύ χαμηλό εισόδημα.\nΗ συνεργασία με την Ένωση Ελλήνων Εφοπλισμών εντάσσεται στο πλαίσιο των εδραιωμένων συνεργασιών της Κοινωνικής Υπηρεσίας.\nΣτο συγκεκριμένο πρόγραμμα έχουν ενταχθεί οικογένειες του δήμου με ανήλικα τέκνα και πολύ χαμηλό εισόδημα, οι οποίες χρήζουν άμεσης και συνεχούς βοήθειας λόγω της οικονομικής κρίσης που μαστίζει την χώρα μας. Η πρώτη δωρεάν μηνιαία διανομή τροφίμων σ’αυτές τις οικογένειες πραγματοποιήθηκε στο Μαρία Έλενα στις 28 Φεβρουαρίου 2013 και η δεύτερη στις 21 Μαρτίου.\nΟ δήμος Αγίων Αναργύρων Καματερού και η Κοινωνική Υπηρεσία του, τονίζουν ότι «θα συνεχίσουν την ανάπτυξη ανάλογων δράσεων με σκοπό να βοηθήσουν όσο μπορούν αυτούς που δοκιμάζονται πιο έντονα από την οικονομική κρίση».\nΤο Λούβρο επεκτείνεται με νέο μουσείο στη Βόρεια Γαλλία\nΘεσσαλονίκη | Διήμερο χαριστικό παζάρι στο Άγαλμα του Βενιζέλου


Αθηνά Οικονομάκου: 8+1 φωτογραφίες που ήταν έγκυος και δεν το γνώριζε κανένας – Πώς έκρυβε την κοιλίτσα της; | Ράδιο Πόλις 99,4 - Λάρισα\nΑρχική Πρόσωπα Αθηνά Οικονομάκου: 8+1 φωτογραφίες που ήταν έγκυος και δεν το γνώριζε κανένας...\nΗ Αθηνά Οικονομάκου βιώνει την απόλυτη ευτυχία, καθώς διανύει τους πρώτους μήνες της δεύτερης εγκυμοσύνης της! Η αγαπημένη ηθοποιός και σχεδιάστρια περιμένει πώς και πώς το δεύτερο παιδάκι της και ανυπομονεί να μεγαλώσει την οικογένεια που έχει ήδη δημιουργήσει με τον σύζυγό της, Φίλιππο Μιχόπουλο. Η όμορφη Αθηνά έγινε για πρώτη φορά μητέρα τον Μάρτιο του 2018 και σχεδόν τρία χρόνια μετά πρόκειται να χαρίσει ένα αδερφάκι στον γιο της, Μάξιμο.\nΗ Αθηνά Οικονομάκου αποφάσισε να ανακοινώσει την εγκυμοσύνη της στον κόσμο, αφού πέρασε το απαραίτητο πρώτο διάστημα της κύησής της. Όταν η ίδια ένιωσε έτοιμη, μοιράστηκε το χαρμόσυνο γεγονός με τους χιλιάδες θαυμαστές της, δημοσιεύοντας μια άκρως τρυφερή φωτογραφία με τον γιο της, Μάξιμο στο Instagram και δείχνοντάς μας με τα δάκτυλά της το νούμερο 2!\nΚαι μπορεί τόσο καιρό η Αθηνά να ήταν έγκυος και να μη το γνώριζε κανείς, ωστόσο η ηθοποιός συνέχιζε να είναι ιδιαίτερα ενεργή στα social media και να δημοσιεύει φωτογραφίες από τις πρώτες εβδομάδες της κύησής της! Όπως θα δεις στα τελευταία της στιγμιότυπα στο Instagram, η αγαπημένη ηθοποιός πρόσεχε να κρύβει επιμελώς την ελαφρώς φουσκωμένη της κοιλίτσα, είτε φορώντας floral φορέματα είτε oversized πουλόβερ είτε αθλητικές φόρμες!\nΠροηγούμενο άρθροSurvivor: Τι θα δούμε αύριο Κυριακή 17/01\nΕπόμενο άρθροΣτέφανος Τσιτσιπάς: Φωτογραφίζει τη σύντροφό του στο Ντουμπάι


Κεντρικό δελτίο 08/01/2022 | OPEN TV\nκαταχωρήθηκε: Σάββατο 08 Ιανουαρίου 2022 20:03\nΚεντρικό δελτίο 08/01/2022\nΑγώνας δρόμου για την προμήθεια self τεστ από γονείς και εκπαιδευτικούς για την επαναλειτουργία των σχολείων. Ελλείψεις στα φαρμακεία. Αυξήθηκαν κατά 50% οι εισαγωγές στα νοσοκομεία. Νέα μετάλλαξη, από συνδυασμό Όμικρον και ΔΕΛΤΑ, εντοπίστηκε στην Κύπρο. Δύσκολες ώρες ξανά στην Ιταλία. Στήνουν σκηνές έξω από τα νοσοκομεία. Απύθμενο θράσος του Τούρκου υπουργού άμυνας: Κατηγορεί την Ελλάδα για επιθετικότητα. «Χαστούκι» Μακρόν στον Ερντογάν. Χυδαία στοχοποίηση του Πρύτανη του Αριστοτελείου Πανεπιστημίου, με αφίσες στους δρόμους της Θεσσαλονίκης. Αναλυτικά οι ειδήσεις στο κεντρικό δελτίο ειδήσεων του OPEN με τον Γιάννη Παπαδόπουλο.\nΑθλητικό δελτίο 08/01/2022 Κεντρικό δελτίο 22/01/2022 Κεντρικό δελτίο 21/01/2022 Κεντρικό δελτίο 20/01/2022 Κεντρικό δελτίο 19/01/2022 Κεντρικό δελτίο 18/01/2022 Κεντρικό δελτίο 17/01/2022 Κεντρικό δελτίο 16/01/2022 Κεντρικό δελτίο 15/01/2022 Κεντρικό δελτίο 14/01/2022 Κεντρικό δελτίο 13/01/2022 Κεντρικό δελτίο 12/01/2022


Honda Motorcycles - SH 300\nΤο νέο SH300i φέρνει μία άλλη διάσταση στην αστική μετακίνηση. Η φρεσκαρισμένη αισθητική του γοητεύει το βλέμμα, χωρίς όμως να ξεφεύγει σε προσανατολισμό. Δύσκολα θα το μπερδέψεις και θα αναγνωρίσεις αμέσως ότι είναι ένα SH.\nΟι τροχοί 16’’ και το επίπεδο δάπεδο για τα πόδια του αναβάτη συμπληρώνουν την εικόνα της άνετης και σταθερής μετακίνησης. Διαθέτει προβολέα και πίσω φως με λυχνίες LED, που ενισχύουν το σύγχρονο στυλ και παρέχουν ιδανικό φωτισμό.\nΜε τεχνολογία Honda Smart Key, αποθηκευτικός χώρος κάτω από τη σέλα για full-face κράνος, TopBox 35L οδηγείς επίσημα το σκούτερ της νέας εποχής!\nΤο σκούτερ της νέας εποχής\nΕίτε θέλετε να απολαύσετε οδήγηση με στυλ, να ελιχθείτε με αυτοπεποίθηση στην κίνηση της πόλης, είτε να κινηθείτε με άνεση σε κάθε ποιότητας άσφαλτο, το SH300i είναι το σκούτερ που θα σας προσφέρει όλα όσα θα χρειαστείτε και ακόμη περισσότερα. Σε έναν κόσμο που κινείται γρήγορα, το Honda SH300i κάνει την κάθε πρόκληση, ευκαιρία για άνετη, ξεκούραστη και ασφαλή μετακίνηση. Ο αναβαθμισμένος υγρόψυκτος 4-βάλβιδος 1-κύλινδρος κινητήρας των 279κ.εκ. παρέχει αυξημένη ροπή και επιτάχυνση για να αντιμετωπίσετε αξιόπιστα κάθε τι που θα συναντήσετε στη διαδρομή σας. Η έξυπνη τεχνολογία χαμηλής τριβής και η συμβατότητα με τις προδιαγραφές Euro4, παρέχουν χαμηλή εκπομπή ρύπων και βοηθούν στην ελαχιστοποίηση του κόστους χρήσης στην καθημερινή σας μετακίνηση. Και επειδή οι δυνατές επιδόσεις δεν αρκούν για να χαρακτηρίσουν ένα σκούτερ πόλης, το μικρών διαστάσεων πλαίσιο και οι 16 ιντσών τροχοί μπροστά και πίσω, συμπληρώνουν την εικόνα σε ότι αφορά τη σταθερότητα σε κάθε ποιότητας οδόστρωμα. Το επίπεδο δάπεδο για τα πόδια του αναβάτη προσφέρει πρακτικότητα και άνεση σε κάθε μετακίνηση. Το SH300i διαθέτει προβολέα και πίσω φως με λυχνίες LED, που ενισχύουν το σύγχρονο στυλ και παρέχουν ιδανικό φωτισμό. Υπάρχει επίσης αρκετός χώρος κάτω από τη σέλα για έναfull-face κράνος, αδιάβροχο και κλειδαριά, για να τα αποθηκεύετε με ασφάλεια όταν απομακρύνεστε από το σκούτερ. Tο πρωτοποριακό έξυπνο κλειδί ενισχύει την ευκολία και την ασφάλεια. Όταν στέκεστε σε απόσταση2,5 μέτρων από το σκούτερ σας, ο μικρών διαστάσεων δέκτης συνδέεται αυτόματα και επιτρέπει την ανάφλεξη, αλλά και το ξεκλείδωμα της σέλας με το πάτημα ενός κουμπιού. Προσθέστε και το ABS που υπάρχει στον βασικό εξοπλισμό και έχετε ένα πολύ δυνατό, αξιόπιστο και στυλάτο σκούτερ που θα σας ενθουσιάσει σε κάθε σας μετακίνηση. Το SH300i διατίθεται με κεντρική βαλίτσα 35 λίτρων στον βασικό εξοπλισμό.\n25,1 HP / 8.500 σ.α.λ\nE: Δίσκος 256mm (σύστημα ABS)\nΠ: Δίσκος 256mm (σύστημα ABS)\nΕ: 110/70-16 (52S)\nΠ: 130/70R-16 (61S)\n'images/models/SH300_2017/gallery/01.jpg', 'images/models/SH300_2017/gallery/02.jpg', 'images/models/SH300_2017/gallery/03.jpg', 'images/models/SH300_2017/gallery/04.jpg', 'images/models/SH300_2017/gallery/05.jpg', 'images/models/SH300_2017/gallery/06.jpg', 'images/models/SH300_2017/gallery/07.jpg', 'images/models/SH300_2017/gallery/08.jpg', 'images/models/SH300_2017/gallery/09.jpg', 'images/models/SH300_2017/gallery/10.jpg', 'images/models/SH300_2017/gallery/11.jpg', 'images/models/SH300_2017/gallery/12.jpg', 'images/models/SH300_2017/gallery/13.jpg', 'images/models/SH300_2017/gallery/14.jpg', 'images/models/SH300_2017/gallery/15.jpg', 'images/models/SH300_2017/gallery/16.jpg'